 Madaxweyne Sheekh Shariif waxaa uu hadalkiisa ku bilaabey Ujeedada aan halkaan isugu nimid waxay tahay magacaabistii Raiisul Wasaaraha, kadib markii aan aragney qodobka 44-aad ee Axdiga KMG ah, ee awooda siiniya magacaabista wasiirka Koowaad, markii aan tixraacey heshiiskii Jabuuti oo ahaa in Xukuumad Midnimo Qaran la soo dhiso, markii aan la tashadey Xildhibaanada, siyaasiinta, odeyaasha wax-garadka, Culimaaudiinka, Ganacsatada, Ururada Bulshada Rayidka, Haweenka iyo Aqoonyahanka Soomaaliyeed, waxaan u magacaabey Wasiirka Koowaad ee Dowlada Midnimada Qaran Mudane Cumar Cabdirashiid Cali Sharmaarke, maanta oo ay taariikhdu tahay 13022009-ka, wasiirka 1-aad waxaa laga rajeynayaa inuu ku shaqeeyo daacadnimo, hufnaan, firfircooni iyo karti, kuna wajaho dhameystirka dibu-heshiisiinta soona dhiso Xukuumada tayo leh oo u adeegta dadka, dalka iyo Diinta Shacabka Soomaaliyeed ayuu hadalkii magacaabista Raiisul Wasaaraha cusub ku yiri Madaxweyne Sheekh Shariif. 